**II.**

**ZÁRT ÜLÉS**

6. Javaslat a PRENOR Kertészeti és Parképítő Kft.-vel kapcsolatos döntések meghozatalára

**Előadó:** Lakézi Gábor, a Városüzemeltetési Osztály vezetője

**Meghívott:** Izer Gábor, a társaság ügyvezetője

**172/2018. (V.14.) GVB számú határozat**

A Gazdasági és Városstratégiai Bizottság Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 8. § (1) bekezdés b) pontjában kapott felhatalmazás alapján a PRENOR Kertészeti és Parképítő Kft. által fizetendő 2017. évi bérleti díj fennmaradó összegének pénzügyi teljesítéséhez hozzájárul az alábbiak szerint:

 2018. június végéig: bruttó 10.000.000.-Ft

 2018. október végéig: bruttó 15.000.000.-Ft.

**Felelős**: Lendvai Ferenc elnök

 Molnár Miklós alpolgármester

 Dr. Károlyi Ákos jegyző

 (végrehajtásért:

Lakézi Gábor, a Városüzemeltetési Osztály vezetője

Stéger Gábor, a Közgazdasági és Adó Osztály vezetője

Izer Gábor Nándor, a PRENOR Kft. ügyvezetője)

**Határidő:** 2018. október 31.

**173/2018. (V.14.) GVB számú határozat**

A Gazdasági és Városstratégiai Bizottság Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 18. § (2) bekezdésében kapott hatáskörében eljárva a PRENOR Kertészeti és Parképítő Kft. 2018. május 18-i éves rendes taggyűlése napirendjeivel kapcsolatban az alábbi határozatokat javasolja elfogadásra a társaság taggyűlésének:

1./ A Bizottság a PRENOR Kft. 2017. évi mérlegbeszámolóját az ügyvezető üzleti jelentése, a könyvvizsgáló jelentése és a felügyelőbizottság határozata ismeretében a taggyűlésnek elfogadásra javasolja az eszközök és források egyező 1.561.949 eFt összegével, -36.439 eFt adózott eredménnyel (veszteséggel), osztalék fizetése nélkül, valamint az ügyvezető részére történő felmentvény megadásával.

2./ A Bizottság a PRENOR Kft. 2018. évi üzleti tervének módosítását 1.310.000 eFt nettó árbevétellel, 3.000 eFt adózott eredménnyel elfogadásra javasolja a társaság taggyűlésének.

3./ A Bizottság az ügyvezető 2017. évi prémiumának kérdését lezárja és javasolja a taggyűlésnek is ilyen tartalmú döntés meghozatalát.

4./ A Bizottság nem javasolja a PRENOR Kft. Társasági Szerződése 11.2. i) pontjának olyan jellegű módosítását, hogy az ügyvezető megválasztása és visszahívása a taggyűlés hatáskörében maradjon, díjazásának megállapítása viszont a felügyelőbizottság hatáskörébe kerüljön át.

5./ A Bizottság a felügyelőbizottság tagjainak a díjazását az átlagos alapbéremelés mértékével egyezően, azaz 8 %-kal javasolja emelni.

6./ A Bizottság javasolja a taggyűlésnek, hogy a társasági szerződés 9.10. pontjában rögzítettekre tekintettel járuljon hozzá ahhoz, hogy a néhai Halász Gyula tulajdonában állt 3.420.000 Ft névértékű üzletrész (mely a társasági szerződés 5/22. pontjában került feltüntetésre) örökösei, azaz Koltayné Halász Ibolya (an: Jánosi Zsuzsanna, 9749 Nemesbőd, Alkotmány tér 43.), Halász Andrea Teodóra (an.: Jánosi Zsuzsanna, 9721 Gencsapáti, Hunyadi út 21.), valamint Heffler Dóra Hajnalka ( an.: Halász Hajnalka, 9700 Szombathely, Váci Mihály utca 47. III./12.) között kerüljön felosztásra olyképpen, hogy mindhárom örökös egyaránt 1.140.000 Ft névértékű önálló üzletrésszel fog rendelkezni.

Tekintettel arra, hogy az üzletrész felosztása következtében három örökös kerül a tagok között megnevezésre, ezért a tagok felsorolásánál a számozás sorrendjét szükséges növelni. Így a jelenlegi 5/23. alpontban szereplő tag adatai az 5/24. és az 5/25 alpontokba kerülnek átsorolásra és ezt az átsorolást kell végrehajtani a további tagfelsorolás tekintetében, ezáltal az eddigi 69 üzletrész 71 üzletrészre növekszik.

7./ A Bizottság a társasági szerződésnek ügyvezetőt érintő esetleges személyi kérdések változása, az üzletrész felosztása, valamint a jogszabályon alapuló változás miatt indokolt módosításait és egységes szerkezetbe foglalását jóváhagyásra javasolja a taggyűlésnek.

8./ A Bizottság a taggyűlésnek jóváhagyásra javasolja, hogy a PRENOR GARDEN S.R.L. társaságban meglévő PRENOR Kft. üzletrész Hejias György tulajdonostárs részére 1 EUR ellenérték fejében értékesítésre kerüljön. A taggyűlés hatalmazza fel az ügyvezetőt az üzletrész adásvétellel kapcsolatos valamennyi intézkedés megtételére, a tulajdonváltozáshoz szükséges okiratok aláírására.

9./ A Bizottság javasolja a taggyűlésnek, járuljon hozzá ahhoz, hogy a PRENOR Kft. és Csuka Imréné egyéni vállalkozó (9700 Szombathely, Engels Frigyes utca 32. szám alatti lakos) között az Európai Unió Általános Adatvédelmi Rendelete és a magyar jogszabályok előírásainak megfelelő tartalmú adatfeldolgozási szerződés kerüljön megkötésre, 2018. május 24-i határidővel. Amennyiben ezen időpontig a 2011. évi CXII. törvény (Infotv.) módosítása nem történne meg, úgy az ügyvezető igazgató az Infotv. módosítás kihirdetését követő 15 napon belül legyen köteles a szerződésen a módosításokat, illetve kiegészítéseket átvezetni.

10./ A Bizottság javasolja a taggyűlésnek, járuljon hozzá ahhoz, hogy Dr. Sinkó Zoltán, a társaság tagja és a PRENOR Kft. között a PTK. 6:232. § tartalmának mindenben megfelelő tartalmú, saját termelésű mezőgazdasági áru szolgáltatására kötött adásvételi szerződések kerüljenek megkötésre.

11./ A Bizottság felhatalmazza a Polgármestert, hogy a társaság taggyűlésén a fenti döntéseket képviselje.

**Felelős**. Lendvai Ferenc, a Bizottság elnöke

 (A végrehajtásért:

 Izer Gábor Nándor, a Prenor Kft. ügyvezetője

 Horváth Csaba, a társaság felügyelőbizottságának elnöke

 A végrehajtás előkészítéséért:

 Lakézi Gábor, a Városüzemeltetési Osztály vezetője)

**Határidő:** a társaság 2018. május 18-i taggyűlése

**174/2018. (V.14.) GVB számú határozat**

1. A Gazdasági és Városstratégiai Bizottság Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 18. § (2) bekezdésében kapott hatáskörében eljárva a PRENOR Kertészeti és Parképítő Kft. taggyűlésének elfogadásra javasolja, hogy az ügyvezető igazgató alapbére az eddigi szokásoknak megfelelően az átlagos alapbéremelés mértékével változzon. Ez 2018. 05. hó 1-től 8 % béremelést jelent, azaz a havi alapbér a jelenlegi 889.000,- Ft-ról 960.000 Ft-ra módosuljon.

2. A Gazdasági és Városstratégiai Bizottság Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 18. § (2) bekezdésében kapott hatáskörében eljárva a PRENOR Kertészeti és Parképítő Kft. taggyűlésének elfogadásra javasolja, hogy a 2018. évi gazdasági tervben meghatározott feladatok eredményes teljesítése érdekében Izer Gábor Nándor ügyvezető igazgató részére a 2018. évi prémium feladatokat az alábbiak szerint határozza meg:

A prémium mértéke a 2018. évi teljes munkabér (ügyvezető igazgatói + műszaki igazgatói munkabér) 100 %-a, az időarányos teljesítés figyelembevételével évközben egy alkalommal, a második félévben, legfeljebb annak 50 %-os mértékéig előleg fizethető.

Az értékelés a 2018. évet záró taggyűlésen történjen meg.

A 2018. évi prémium feladatok meghatározása:

1. A társaság 2018. évi üzleti tervében meghatározott nettó árbevétel teljesítése úgy, hogy az érje el a tervben meghatározott 1.310.000 eFt-ot.

Kifizethető: a prémiumalap 25%-a.

Kizáró tényező: Ha a nettó árbevétel nem éri el a tervezett 1.310.000 eFt-ot, prémim nem fizethető.

1. A társaság tevékenységének szervezése úgy, hogy a kitűzött teljes prémiumok elszámolása után, a 2018. évben az adózott eredmény érje el a tervben meghatározott 3.000 eFt-ot.

Kifizethető: a prémiumalap 50 %-a.

Kizáró tényező: Ha az adózás előtti eredmény 3.000 eFt-tól elmarad.

1. A társaság gazdálkodásának szervezése és irányítása úgy, hogy a folyószámla hitelkeret, minimum 200.000 eFt keretösszegben, folyamatosan rendelkezésre álljon. A társaság közbeszerzési és egyéb pályázatokon részt tudjon venni, a támogatások lehívása megtörténhessen.

Kifizethető: a prémiumalap 25 %-a.

Kizáró tényező: Ha a folyószámla hitelkeret a meghatározott keretösszegben nem áll rendelkezésre vagy a társaság adózás utáni eredménye a prémium kifizetése után veszteséges lenne.

1. Amennyiben a társaság veszteséges a fenti 3 pont teljesülése esetén sem fizethető prémium, amennyiben a társaság adózott eredménye negatív.

3./ A Bizottság felhatalmazza a Polgármestert, hogy a társaság taggyűlésén a fenti döntéseket képviselje.

**Felelős**. Lendvai Ferenc, a Bizottság elnöke
 (A végrehajtásért:

 Izer Gábor Nándor, a Prenor Kft. ügyvezetője

 Horváth Csaba, a társaság felügyelőbizottságának elnöke

 A végrehajtás előkészítéséért:

 Lakézi Gábor, a Városüzemeltetési Osztály vezetője)

**Határidő:** a társaság 2018. május 18-i taggyűlése

Szombathely, 2018. 05.15.

 **Lendvai Ferenc**

 **A Bizottság elnöke**